ઈંદોરના હોલકર સ્ટેડિયમ ખાતે રૉયલ ચેલેન્જર્સ બેંગ્લોરના બોલરો સામે કિંગ્સ ઈલેવનના બેટ્સમેનો ઘૂંટણિયે પડી ગયા. આખી ટીમ માત્ર 15.1 ઓવરમાં 88 રન બનાવી ઑલઆઉટ થઈ ગઈ. પંજાબના ધાકડ ઓપનર્સ ક્રિસ ગેઈલ, કે એલ રાહુલ ઉપરાંત કરુણ નાયર, માર્કસ સ્ટોઈનિસ, મયંક અગ્રવાલ, એરોન ફિંન્ચ જેવા બેટ્સમેન પણ નિષ્ફળ રહ્યાં. ટીમના આ પ્રદર્શનને જોઈ પંજાબના ફેન્સ ખૂબ નિરાશ છે અને તેમણે સોશિયલ મીડિયા પર ટીમના કેપ્ટન અશ્વિન અને ટીમ મેનેજમેન્ટને ખૂબ ખરી-ખોટી સંભળાવી. મોટાભાગના ફેન્સ ટીમમાં યુવરાજ સિંહને શામેલ ન કરવાને લીધે નારાજ દેખાઈ રહ્યાં છે.